CELEX: 62011TN0407
Language: el
Date: 2011-07-26 00:00:00
Title: Υπόθεση T-407/11: Προσφυγή της 26ης Ιουλίου 2011 — SRF κατά Συμβουλίου

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/41
            
         Προσφυγή της 26ης Ιουλίου 2011 — SRF κατά Συμβουλίου
   (Υπόθεση T-407/11)
   2011/C 282/77
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: SRF Ltd (Νέο Δελχί, Ινδία) (εκπρόσωποι: F. Graafsma και J. Cornelis, δικηγόροι)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει τον εκτελεστικό κανονισμό (ΕΕ) 469/2011 του Συμβουλίου, της 13ης Μαΐου 2011, για τροποποίηση του κανονισμού (ΕΚ) 1292/2007 για την επιβολή οριστικού δασμού αντιντάμπινγκ στις εισαγωγές ταινιών τερεφθαλικού πολυαιθυλενίου (PET) καταγωγής Ινδίας (ΕΕ L 129, σ. 1, στο εξής: προσβαλλόμενος κανονισμός), και
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η προσφεύγουσα διατυπώνει ένα και μοναδικό λόγο ακυρώσεως, με τον οποίο διατείνεται ότι ο προσβαλλόμενος κανονισμός συνιστά παράβαση του άρθρου 9, παράγραφος 6, του κανονισμού (ΕΚ) 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), επειδή:
   
               1)
            
            
               Πρώτον, το πιο πάνω άρθρο ορίζει ότι οι δασμοί αντιντάμπινγκ για τους εξαγωγείς ή παραγωγούς που αναγγέλθηκαν αλλά δεν περιελήφθησαν στη δειγματοληπτική έρευνα δεν επιτρέπεται να υπερβούν το μέσο σταθμισμένο περιθώριο ντάμπινγκ που καθορίστηκε για τις επιχειρήσεις που επελέγησαν για τη δειγματοληπτική έρευνα, ενώ δεν λαμβάνονται υπόψη μηδενικά ή ασήμαντα περιθώρια. Με την επιβολή δασμού αντιντάμπινγκ 15,5 % επί της SFR, ο προσβαλλόμενος κανονισμός παρέβη τον κανόνα αυτόν, επειδή το μέσο σταθμισμένο περιθώριο ντάμπινγκ για τις επιχειρήσεις που επελέγησαν για τη δειγματοληπτική έρευνα, των οποίων τα περιθώρια ντάμπινγκ δεν είναι μηδενικά ή ασήμαντα, είναι μικρότερο του 15,5 %· και
            
         
               2)
            
            
               Δεύτερον, με το να απαιτήσει από έναν εξαγωγέα-παραγωγό να ζητήσει ενδιάμεση επανεξέταση κατά το άρθρο 11, παράγραφος 3, του κανονισμού 1225/2009 με σκοπό την εφαρμογή του άρθρου 9, παράγραφος 6, σε μια κατάσταση όπου οι υπάρχοντες συντελεστές των δασμών αντιντάμπινγκ προσαρμόζονται μετά τη λήξη των παραλλήλως ισχυόντων αντισταθμιστικών μέτρων, ο προσβαλλόμενος κανονισμός παρενέβαλε στο άρθρο 9, παράγραφος 6, μια προϋπόθεση που δεν υπάρχει στο σαφές κείμενο της διατάξεως αυτής, πράγμα που οδήγησε στην ανεπίτρεπτη ερμηνεία στην οποία προέβη το Συμβούλιο.
            
         
      (1)  EE L 343, σ. 51 (κωδικοποιημένη έκδοση).